Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4834

12. évfolyam A Pszichológia tanulásának céljai a 12. évfolyamon A tanulók az emberismeret és önismeret keretében kialakított holisztikus emberkép mellett kapjanak szisztematikus, diszciplináris ismereteket az emberről. Legyen differenciált, szaktudományos képük az emberi megismerés és viselkedés természetéről, sajátosságairól. Váljanak képessé a pszichológia műveltségi anyagának elsajátítása során szerzett ismereteiket, jártasságaikat, képességeiket kamatoztatni a mindennapi életben (pl. váljon hatékonyabbá a tanulásuk, megalapozottabbá pályaválasztásuk). A tudományos világképük formálódása mellett alakuljon ki pozitív viszonyuk a tudományos megismeréshez. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. A VISELKEDÉS TANULMÁNYOZÁSA – LAIKUS ÉS TUDOMÁNYOS PSZICHOLÓGIA A MINDENNAPI LAIKUS EMBERISMERET MÓDSZEREINEK ÖSSZEGYŰJTÉSE SAJÁT TAPASZTALATOK ÖSSZEGZÉSÉVEL; A VISELKEDÉSTUDOMÁNY MÓDSZEREINEK MEGISMERÉSE 1. A pszichológiai tudományok A tudomány, tudománytörténet, tudás, tudásszociológia fogalmak megismerése lexikon szócikkek elolvasásával és interpretálásával 1.1. a pszichológia helye a tudományok rendszerében a pszichológia helyének megkeresése a különböző tudományrendszertanokban, a tudomány térképén, a tudomány fáján Ismeri a pszichológia kettős (természet- és társadalomtudományi) kötődését. Képes elhelyezni a pszichológiát a tudományok rendszereiben, meg tud nevezni más embertudományokat, és olyan tudományokat, melyek a pszichológiával interdiszciplinákat hoztak létre. 1.2. a pszichológiai történeti gyökerei a görög bölcselők, Descartes és az angol empírikusok rövid szövegeinek tanulmányozásával a pszichológia filozófiához kötődő korai történetének megismerése; a méréses módszerek és az élettudományok fejlődése szerepének tisztázása a kísérleti pszichológia kialakulásában Képes legalább egy filozófus lélekkel kapcsolatos elképzeléseit bemutatni, a kísérleti pszichológia kialakulásának helyét és körülbelüli idejét meghatározni. Képes valamennyi megismert filozófus lélekkel kapcsolatos elképzeléseit bemutatni, a kísérleti pszichológia létrejöttének feltételeit, helyét és idején meghatározni. 1.3. differenciálódás – szakterületek a pszichológiában a pszichológia szakterületeinek, alkalmazási lehetőségeinek összegyűjtése a gyerekek tapasztalatainak és lexikon szócikkeknek a feldolgozásaival Tudja, hogy a társadalmi munkamegosztás mely területein dolgoznak pszichológusok. Alapos ismerettel bír a legfontosabb szakterületekről, az alkalmazott pszichológusok tevékenységéről. 2006/20/II. szám 1.4. jelentős irányzatok (gondolatrendszerek) – a pszichológia nagy alakjai a paradigmatikus gondolkodás fejlesztése a mélylélektan, a behaviorizmus, az alaklélektan és a kognitív pszichológia kulcsfogalmainak elemzésével; lexikonok, pszichológiatörténeti könyvek tanulmányozásával a legjelentősebb pszichológusok munkásságának megismerése Részletesen be tudja mutatni a pszichológia egy meghatározó alakjának munkásságát, legjelentősebb tanításait. Részletesen be tudja mutatni a pszichológiának legalább három nagy irányzatát. Össze tudja kapcsolni a személyeket és az irányzatokat. Térben és időben el tudja helyezni a markáns gondolatrendszereket. 1.5. a pszichikum evolúciós biológiai, szociális alapjai a humán viselkedésszabályozásban szerepet játszó agytörzsi és kérgi területek szerkezetéről és működéséről a korábbi biológiai tanulmányok során szerzett ismereteket felelevenítése; a személyiségsajátosságok öröklődésének tanulmányozása ikerkutatások alapján Be tudja bizonyítani, hogy még a leginkább örökletesnek tartott pszichikus sajátosságok fejlődésében is kimutatható a környezet hatása. Ismeri a hormonális és idegi szabályozás szerepét a pszichikus folyamatokban. Tudja, hogy a genetikailag determinált humán magatartásformák ökológia és szociális hatások eredményeként formálódtak az emberiség fejlődése során. II. Alapvető lélektani folyamatok A LEGÁLTALÁNOSABB PSZICHIKUS JELENSÉGEK MEGISMERÉSE 1. A megismerő folyamatok A humán információ felvételi, tárolási és szervezési folyamatok törvényszerűségeinek és egyedspecifikus sajátosságainak megismerése tudományos és ismeretterjesztő szemelvények és saját tapasztalatok elemzésével 1.1. az érzékelés – észlelés fizika tanulmányokra és szakkönyvekre támaszkodó kiselőadásokból, tudományos ismeretterjesztő filmekből, a perceptuális rendszerek megismerése; példák gyűjtése az érzéki csalódásokra Ismeri az érzékszervek felépítését, az agykérgi központok szerepét, az elemi érzetek keletkezésének mechanizmusait. Képes példákat hozni a szenzoros integráció mindennapi felhasználására. Képes részletesen bemutatni az alak, a szín, a mozgásészlelés alapjelenségeit, és vázlatosan ismertetni a hallás, a szaglás, az ízlelés és a bőrérzékelés mechanizmusát. Példákkal illusztrálja, hogy az észlelés nem passzív információ-befogadás, hanem velünkszületett sémákat és korábbi tapasztalatokat mobilizáló, aktív folyamat. 1.2. a figyelem a figyelem szűrőfunkciójának, kapacitásának megismerése néhány egyszerű vizsgálat elvégzésével Jellemezni tudja a spontán és a kontrollált figyelmi folyamatokat, a figyelemmegosztás lehetőségeit és korlátait. Ismeri a legfontosabb figyelemelméleteket, a figyelemmegosztás lehetőségeit és korlátait, valamint a tartós figyelmi helyzetekben alkalmazható stratégiákat. 2006/20/II. szám 1.3. az emlékezet az információtárolási és - szerveződési modellek megismerése szakirodalmi szövegek feldolgozásával; a felejtés, illetve megőrzés szabályszerűségeinek tanulmányozása egyszerű tanulási kísérletekkel Ismeri és alkalmazza az emlékezeti teljesítményt fokozó eljárásokat (konszolidációs idő biztosítása, visszaható gátlás csökkentése, tanulandó anyag szervezése, minimális túltanulás, aktivitás fokozása) saját tanulásában. Alapos tudással bír az emlékezés biológiai alapjairól, a klasszikus és modern memóriaelméletekről. Ismeri és alkalmazza az emlékezeti teljesítményt fokozó eljárásokat a saját tanulásában. 1.4. a képzelet a cselekvéses, képi és szimbolikus reprezentáció jellegzetességeinek tanulmányozása szövegfeldolgozással; saját tapasztalatok összegyűjtése a képzeleti képekről, álomról, hallucinációról Tud érvelni a képzeletnek az emberi megismerésben, cselekvéstervezésben, alkotásban betöltött fontossága mellett. Ismeri a képzeleti tevékenység jellegzetességeit. Belátja a cselekvéses, képi és verbális reprezentációs formák jelentőségét az oktatási folyamat hatékonyságának fokozásában. 1.5. a gondolkodás a fogalomalkotás, a jelentés, a problémamegoldás induktív és deduktív módjainak megismerésével párhuzamosan kapcsolatok keresése a tanultak és a gondolkodási sajátosságok mindennapi megnevezései (okosság, tehetség, intelligencia, kreativitás) között Össze tudja kapcsolni a gondolkodás fogalmainak laikus megnevezéseit a megfelelő szaktudományos terminológiákkal. Ismeri a gondolkodáshoz kapcsolódó laikus és szaktudományos kifejezések jelentését. Be tudja mutatni, hogy az emberek képesek fogalmak, kategóriák és logikai szabályok segítségével az információkat rendszerezni és a közvetlen tapasztalatokon túl új ismeretekhez jutni. 1.6. a tanulás, tapasztalatszerzés kognitív pszichológiai háttere a megismerésről született elképzelések, elméletek (az olvasás észlelési folyamatai, szövegértési modellek, nyelvelsajátítási elméletek, kognitív stílusok) elemzése az egyénhez igazodó tanulási módszerek, eljárások kialakítása érdekében Ismeri memóriájának sajátosságait, kognitív stílusát, és törekszik pszichológiai ismereteit felhasználni arra, hogy fokozza tanulásának eredményességét. Be tud mutatni néhány kognitív modellt. Az emberi megismerésről szerzett pszichológiai tudását képes felhasználni arra, hogy fokozza tanulásának eredményességét. 2. A pszichikum dinamikai aspektusa Az emberi cselekvés mozgatóerőinek megismerése, rendszerezése azért, hogy a tanulók jobban megértsék a saját és a mások tetteinek indítékait 2.1. Aktiváció és éberség a tipikus EEG hullámok és egyéb fiziológiai indikátorok, valamint a kapcsolódó viselkedés- és élményháttér tanulmányozásával az ember aktivitási szintjeinek megismerése Be tudja mutatni, és példákkal illusztrálja az aktivitási szint és a teljesítmény kapcsolatát. Tisztában van a drogok szervezetkárosító és feszültségszabályozó hatásával. Pontos leírást tud adni az aktiváció szerepéről az emberi megismerés és viselkedés szabályozásában. Ismeri az agyi elektromos tevékenység változásait az ébrenléti és az alvási periódusokban. Tisztában van a drogok szervezetkárosító és feszültségszabályozó hatásával. 2006/20/II. szám 2.2. a motiváció a kulcsfogalmak: ösztön, szükséglet, kielégülés, telítődés, humán motiváció, teljesítménymotiváció meghatározása a szakirodalom és saját tapasztalatok feldolgozásával Tájékozott az ember célirányos viselkedését befolyásoló motívumok sokféleségéről és hierarchiájáról. Be tudja mutatni az igényszint, a külső-belső kontroll és a sikerorientált vagy kudarckerülő attitűd hatását az iskolai és egyéb teljesítmények alakulására. 2.3. az érzelmek az érzelmeknek, mint motívumoknak és viszonyulásoknak a tanulmányozása szépirodalmi és szakirodalmi művek, valamint saját élmények elemzésével Be tud számolni a szervezetben lejátszódó élettani változásokról, a mimikának és a gesztusoknak módosulásáról a felfokozott érzelmi állapotok hatására. Ismertetni tudja a legjelentősebb érzelemelméleteket. Képes bemutatni az érzelmek lehetséges cselekvésgátló, serkentő hatását és a pozitív érzelmek szerepét a megküzdő viselkedésben. Bizonyítani tudja az érzelmek jelentőségét a társas kapcsolatok alakulásában. 3. A személyiség és társadalmi környezete A szocializáció és a perszonalizáció fontos állomásainak, ágenseinek számbavétele a személyiség- és szociálpszichológiai szakirodalom tanulmányozásával, a gyerekek élményeinek, tapasztalatainak rendszerezésével 3.1. a személyiségalakulás folyamata szakirodalmi szövegek megvitatásával érvek gyűjtése annak bizonyítására, hogy a személyiség fejlődésében szoros kölcsönhatásban van a szociális magatartásminták kialakulása az öneszméléssel, az éntudat fejlődésével Be tudja mutatni a szociális tanulás alaptípusait és a legfontosabb szocializációs ágenseket. (Családtagok, kortársak, nevelési oktatási intézmények, média) Ismeri az empátia jelentőségét, a jutalmazás és büntetés szerepét a szociális tanulás eredményességében. Be tudja bizonyítani, hogy az önértékelés alakulását leginkább a saját tevékenység eredményessége és a társaktól, tanároktól, szülőktől kapott visszajelzés befolyásolja. 3.2. az érett és a dezintegrált személyiség az egészséges, érett személyiség kritériumainak (dolgozni, alkotni tudás, nyitottság, önmagunk és mások elfogadása, otthonosság a világban, pozitív érzelmekre, mély emberi kapcsolatokra való képesség stb.) számbavétele, saját érettségük jobb megítélése érdekében; a leggyakoribb személyiségzavarok, devianciák megismerése A saját élettervek (pályaválasztás, életmód, párválasztás) kialakításában képes mérlegelni személyiségének érettebb, stabilabb és retardáltabb vonásait. Pszichológiai ismereteit fel tudja használni lelki egészségének megőrzéséhez. Képes értelmezni az érett személyiség látszólag ellentétes sajátosságait (önérvényesítés-alkalmazkodás, stabilitásspontaneitás, autonómiaközösségiesség stb.). Tudja, hogy az érettség nem jelentheti a fejlődés-változás megszűnését. Toleráns másokkal. 2006/20/II. szám 3.3. személyiség és közösség a szociálpszichológia alapfogalmainak, értelmezése; az emberek életében kitüntetett szerepet játszó közösségek megismerése, a csoportlét rétegeinek (érzelmi háló, szerep-, tevékenységrendszer, szokás-, normarendszer, kommunikáció) feltárása Részletesen és példákkal illusztrálva is be tudja mutatni, hogy a verbális és a nem-verbális kommunikáció hogyan szabályozza az interakciókat. Tudja definiálni az egyén és közösség kapcsolatát leíró legfontosabb fogalmakat. Egy tetszőlegesen kiválasztott csoport példáján azonosítani tudja a csoportlét rétegeit. El tudja magát helyezni a dominancia-önalávetés, komformitás-függetlenség és az extraverzióintroverzió tengelyeken. Tanév végi követelmények a 12. évfolyamon

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes